[{"text_idx": "#000016", "text": "Daeth bron i 200 o feicwyr o brifysgolion ar draws Prydain i roi cynnig ar y ddringfa hynod galed i fyny'r Curbar Gap yn ardal y Peak. Mae graddiant o 11% dros 1 filltir ar y ffordd hon, sy'n golygu ei bod yn brawf caled iawn ar yr holl ymgeiswyr. Roedd y beicwyr yn cychwyn yn unigol gyda munud rhwng pob un gyda'u hamser gorau ar y ddringfa yn cael ei nodi."}, {"text_idx": "#000017", "text": "Gan wybod mai hwn fyddai ei gyfle olaf i gynrychioli Prifysgol Bangor cyn graddio, neilltuodd Ben flwyddyn gyfan o ymarfer yn arbennig ar gyfer y 5 munud eithriadol o ymdrech oedd ei hangen yn y bencampwriaeth."}, {"text_idx": "#000018", "text": "Meddai Ben, \"Ar o\u0302l cael canlyniadau gweddol barchus dros y 4 blynedd ddiwethaf yn y gystadleuaeth, roeddwn yn meddwl tybed a fyddai gen i siawns o ennill medal yn fy ras olaf fel myfyriwr pe bawn i'n paratoi'n iawn. Dros y flwyddyn ddiwethaf rwyf wedi cynyddu fy ymarfer i tua 200 milltir yr wythnos ac ers mis Mai rwyf wedi canolbwyntio'n galed ar fy neiet ac wedi colli 10kg. Wedyn, roedd yn rhaid i mi wneud yn siw\u0302r bod fy meic mor ysgafn a\u0302 phosibl ... a oedd yn cynnwys cael hyd i'r cydrannau ysgafnaf a thynnu unrhyw beth diangen.\""}, {"text_idx": "#000019", "text": "Bu gwaith caled Ben yn werth yr ymdrech, gan iddo feicio i fyny'r allt mewn 5 munud .22.13t eiliad, gan ennill y trydydd safle. \"Roedd fy nerfau'n bur dynn erbyn diwedd y gystadleuaeth. Roeddwn yn yr ail safle gyda dros 60 o feicwyr yn dal ar o\u0302l ac felly roedd yn rhaid i wylio'r canlyniadau byw yn dod i mewn a gobeithio y byddwn i'n dal yn un o'r goreuon. Yn y diwedd roeddwn wedi gwirioni'n la\u0302n fy mod i wedi cael medal,\" meddai."}]